### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 17. januar 2024 har vedtaget Magistratens indstilling i overensstemmelse med erklæringen fra Børn og Unge-udvalget af 10. januar 2024.

Enhedslisten de Rød-Grønnes byrådsgruppe kunne ikke tiltræde indstillingen.

###

.

### Resume

Den 1. februar 2023 besluttede [adresse] midlertidigt at ændre pasningsgarantien i [adresse] fra garantidistriktsniveau til kommuneniveau, da det var vurderingen, at [adresse] ellers ikke ville kunne opfylde den lovbestemte pasningsgaranti.

I forbindelse med, at dispensationen blev givet, besluttede byrådet, at der skal vedtages en ny model, når dispensationsperioden udløber (1. februar 2024). Dette skyldes, at den primære årsag til manglende opfyldelse af pasningsgarantien er personalemangel og rekrutteringsudfordringer i kommunens dagtilbud; en udfordring, der forventes at stige de kommende år.

På den baggrund fremsendes nu forslag om en justering af den gældende model for pasningsgarantien, hvor antallet af garantidistrikter ændres fra otte til tre.

### Beslutningspunkter

Det indstilles:

At 1) pasningsgarantien fortsat gælder på garantidistriktsniveau, men at antallet af garantidistrikter ændres fra otte til tre garantidistrikter,

At 2) de nuværende anvisningsregler fastholdes, dog med den justering, at børn fremadrettet gives forrang til skoledistrikt frem for anvisningsdistrikt (anvisningskriterium 4)

At 3) dispensationsordningen forlænges til 1. april 2024 af hensyn til at kunne implementere den nye model.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 11-12-2023

Else Henriksen:

Fremsendes til [adresse] med bemærkning, at Magistraten i mødet den 11. december 2023 anbefaler, at byrådet tiltræder Magistratsafdelingen for Børn og Unges indstilling af 23. november 2023.

Rådmand Flemming Bach, rådmand James Nilsson og Tove Mikkelsen tog forbehold.

Udvalg: [adresse]

Dato: 20-12-2023

Else Henriksen:

Fremsendes til Børn og Unge-udvalget til behandling i henhold til beslutning i byrådets møde den 20. december 2023.

Udvalg: Børn- og Unge-udvalget

Dato: 10-01-2024

Else Henriksen:

Udvalget kunne enstemmigt tiltræde indstillingen med følgende bemærkning:

Med den nye model for pasningsgarantien følger som udgangspunkt en serviceforringelse for nogle forældre. Derfor ønsker Børn og Unge-udvalget, at udvalget forelægges en status på den nye model et år efter ikrafttrædelsestidspunktet. Ligeledes ønsker Børn og Unge-udvalget, at der primo 2026 evalueres på den nye model med henblik på at vurdere, om der skal foretages tilpasninger.